|  |  |
| --- | --- |
| **Hajdúszoboszlói Polgármesteri Hivatal**  **Városfejlesztési Iroda**  4200 Hajdúszoboszló, Hősök tere 1.  Telefon: +36 70 489 4633 | **21.**  ………………………….....  kódszám |

|  |  |  |
| --- | --- | --- |
| Ügyiratszám: HSZ/37276-01/2022  A 2022. december 15-i testületi ülés jegyzőkönyvének melléklete | Ügyintéző: | Kiss Andrea városfejlesztési ügyintéző |
| Ellenőrizte: | ………………………….jegyző |
| Megtárgyalja: | Városfejlesztési és Műszaki Bizottság  Pénzügyi és Gazdasági Bizottság  Turisztikai és Nemzetközi Kapcsolatokért Felelős Bizottság  Jogi, Igazgatási és Ügyrendi Bizottság |
| A testületi döntés minősége: | minősített többséget igénylő |

## ELŐTERJESZTÉS

## a gasztro tér hasznosítási pályázata kapcsán

**Tisztelt Képviselő-testület!**

**Tisztelt Bizottságok!**

Az októberi ülésén döntött a Képviselő-testület arról, hogy a Hajdúszoboszló, József Attila utca 2. sz. alatt található, 800 m2 területű, un. gasztro tér hasznosítására a jövő évre vonatkozóan pályázatot ír ki.

A pályázati felhívás október 27.-én megjelent, a beadási határidőként 2022. november 23. 10.00 óra került megjelölésre. A határidőig egyetlen cég fizette be az ajánlati biztosíték összegét, azonban pályázat benyújtására nem került sor. Az ajánlati biztosítékot befizető cég írásban jelezte ezen időpontig, hogy későn észlelte a pályázati felhívást, minden igyekezete ellenére sem tudta az elvárt követelményeknek megfelelő, komplett pályázati anyagot összeállítani. Szándékai változatlanul fennállnak, amennyiben a Képviselő-testület ismételten kiírja hasznosítási felhívását az eredeti feltételekkel, úgy benyújtaná ajánlatát.

Tekintettel arra, hogy más érdeklődő/pályázó nem volt, nem látjuk akadályát azonos feltételekkel újabb eljárás lefolytatásának, 2023. január 10-i beadási határidővel.

Az azonos feltételek a döntés előkészítésre is vonatkoznak, vagyis a beérkezett pályázatok értékelését a Pénzügyi és Gazdasági Bizottság a Városfejlesztési és Műszaki Bizottság valamint a Turisztikai és Nemzetközi Kapcsolatokért Felelős Bizottság végzi el és tesz javaslatot a Képviselő-testület számára.

Kérjük a Tisztelt Képviselő-testületet/Bizottságokat előterjesztést megtárgyalni, döntését meghozni szíveskedjen.

Határozati javaslat:

**Hajdúszoboszló Város Önkormányzatának Képviselő-testülete a gasztro tér hasznosítására kiírt pályázatot eredménytelenné nyilvánítja és támogatja annak ismételt meghirdetését a 255/2022. (X.20.) számú képviselő-testületi határozatnak megfelelő tartalommal és lebonyolítással. Az ajánlatok beadási határidejét: 2023. január 10. napjában határozza meg.**

Határidő: **2023.01.31.**

Felelős: **Jegyző**

**Polgármester**

Hajdúszoboszló, 2022. november 30.

**Szilágyiné Pál Gyöngyi**

városfejlesztési irodavezető